ଭଦ୍ରକ ୧୦/୧୨ଃ ରାଷ୍ଟ୍ରୀୟ ମାନବାଧିକାର ପରିଷଦ ଭଦ୍ରକ ଶାଖା ପକ୍ଷରୁ ୭୨ ତମ ବିଶ୍ବ ମାନବାଧିକାର ଦିବସ ପାଳିତ ହୋଇଯାଇଛି । ଭଦ୍ରକ ଜିଲ୍ଲା ସଭାପତି କ୍ଷୀତିସ ସାମନ୍ତ ବେହେରାଙ୍କ ଅଧ୍ୟକ୍ଷତାରେ ଏହି ରାଜ୍ୟସ୍ତରୀୟ ସମ୍ମିଳନୀ ଆୟୋଜିତ ହୋଇଛି ।
ସମ୍ମିଳନୀରେ ପୂର୍ବତନ ପୋଲିସ ମହାନିର୍ଦ୍ଦେଶକ ସଂଜୀବ ମାରିକ ମୂଖ୍ୟ ଅତିଥି ଭାବେ ଯୋଗ ଦେଇଥିଲେ । ଅନ୍ୟମାନଙ୍କ ମଧ୍ୟରେ ତାପସୀ ପ୍ରହରାଜ, ମୋନାଲିସା ଗନ୍ତାୟତ ପ୍ରମୁଖ ଯୋଗ ଦେଇ ମାନବ ଅଧିକାର ଓ ମୂଲ୍ୟବୋଧ ସଂପର୍କରେ ଆଲୋକପାତ କରିଥିଲେ ।
ତେବେ ଏହି ସମ୍ମିଳନୀରେ ଆଲୋଚନାର ବିଷୟବସ୍ତୁ ଥିଲା 'ଗଣମାଧ୍ୟମ ବିନା ମାନବାଧିକାର ସୁରକ୍ଷା ଅସମ୍ଭବ' । ରାଷ୍ଟ୍ରୀୟ ମାନବାଧିକାର ପରିଷଦର ଓଡିଶା ଅଧକ୍ଷ୍ୟ ଡକ୍ଟର ଟହଲି ଚରଣ ମହାନ୍ତିଙ୍କ ସହ ସମସ୍ତ ଅତିଥି ଆଲୋଚନାରେ ଅଂଶଗ୍ରହଣ କରିଥିଲେ । ଆଲୋଚନା ଚକ୍ର ଶେଷରେ ସମ୍ବର୍ଦ୍ଧନା ସଭା ଅନୁଷ୍ଠିତ ହୋଇଥିଲା ।
